Legal Document

Category: 21

Text:
94. ΝΟΜΟΣ υπ' αριθ. 459 της 25/29 Οκτ. 1976 (ΦΕΚ Α' 287) Περί μετατροπής των Ιδιωτικών Τεχνικών Σχολών Χανίων "Ο Δαίδαλος" εις Δημοσίας Τεχνικάς Σχολάς και συγχωνεύσεως αυτών προς τας λειτουργούσας ήδη Δημοσίας Τεχνικάς Σχολάς Χανίων. Μετατροπή Σχολών Άρθρ.1.-1.Αι εις Χανιά εδρεύουσαι και λειτουργούσαι Ιδιωτικαί Τεχνικαί Σχολαί υπό την επωνυμίαν "Ο Δαίδαλος" καθίστανται από της ενάρξεως ισχύος του παρόντος Δημόσιαι Τεχνικαί Σχολαί διατηρούσαι την αυτήν επωνυμίαν. 2.Αι εν λόγω Σχολαί περιλαμβάνουν: α)Μέσην Τεχνικήν Σχολήν με Τμήματα Εργοδηγών εσπερινής τετραετούς φοιτήσεως: αα) Μηχανολόγων και ββ)Ηλεκτρολόγων. β)Κατωτέραν Τεχνικήν Σχολήν με Τμήματα Τεχνιτών ημερησίας τριετούς φοιτήσεως: αα) Μηχανοτεχνιτών και ββ)Ηλεκτροτεχνιτών. Εφορευτικαί Επιτροπαί Άρθρ. 8.-Επί πάντων των θεμάτων των αφορώντων εις την οργάνωσιν και λειτουργίαν των εν άρθρ. 1 του παρόντος Σχολών και την κατάστασιν του προσωπικού των εν γένει, εφ' όσον δεν ρυθμίζονται ειδικώς υπό του παρόντος νόμου, εφαρμόζονται αι διέπουσαι το προσωπικόν των Δημοσίων Επαγγελματικών Σχολών κείμεναι διατάξεις. Τελική διάταξις Άρθρ.9.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 32.Ε.α.94 Τεχνικές και Επαγγελματικές Σχολές Μέσης Εκπαίδευσης Άρθρ.2.-1.Η διοικούσα το Σχολικόν Ταμείον εκάστης Σχολής πενταμελής Εφορευτική Επιτροπή αποτελείται εξ ενός αντιπροσώπου του Εμπορικού και Βιομηχανικού Επιμελητηρίου Χανίων, ενός αντιπροσώπου του Δήμου Χανίων και ενός αντιπροσώπου του Εργατικού Κέντρου, εκάστου υποδεικνυομένου μετά του αναπληρωτού του υπό του οικείου Διοικητικού ή Δημοτικού Συμβουλίου, και εκ δύο Εφέδρων Πολεμιστών, ων εκάτερος μετά του αναπληρωτού του ορίζεται υπό του Συνδέσμου Εφέδρων Αξιωματικών Νομού Χανίων και του Συνδέσμου Οπλιτών - Πολεμιστών Τραυματιών Νομού Χανίων αντιστοίχως. 2.Τα του διορισμού των ανωτέρω μετά των αναπληρωτών των ως και τα της λειτουργίας και των αρμοδιοτήτων των Εφορευτικών Επιτροπών διέπονται υπό του Π.Δ. 275/1974. Μεταβίβασις περιουσιακών δικαιωμάτων Άρθρ.3.-Τα πάσης φύσεως δικαιώματα και αι υποχρεώσεις του εις Χανιά εδρεύοντος νομικού προσώπου υπό την επωνυμίαν "Ο Δαίδαλος" μεταβιβάζονται δια του παρόντος αυτοδικαίως και άνευ άλλης διατυπώσεως εις το Σχολικόν Ταμείον της Μέσης Δημοσίας Τεχνικής Σχολής Χανίων "Ο Δαίδαλος", το οποίον υποκαθίσταται εις το εν λόγω νομικόν πρόσωπον, ως οιονεί καθολικός διάδοχος αυτού. Προκειμένου περί εμπραγμάτων δικαιωμάτων επί ακινήτων, περίληψις του παρόντος εγγράφεται εις το περιθώριον των οικείων βιβλίων μεταγραφών. Σύστασις θέσεων εκπαιδευτικού και βοηθητικού εργαστηριακού προσωπικού. Άρθρ.4.-Παρ' εκάστη των κατά το άρθρ. 1 του παρόντος Δημοσίων Τεχνικών Σχολών συνιστώνται αι ακόλουθοι θέσεις εκπαιδευτικού και βοηθητικού εργαστηριακού προσωπικού: α)Μέση Τεχνική Σχολή: Μία θέσις εκπαιδευτικού τεχνολογικών μαθημάτων, πτυχιούχου Ανωτάτης Τεχνικής Σχολής, ειδικότητος μηχανολόγου ή ηλεκτρολόγου ή μηχανολόγου - ηλεκτρολόγου. 2 θέσεις εκπαιδευτικών, μαθημάτων γενικής εκπαιδεύσεως, εξ ων μία μαθηματικού ή φυσικού ή χημικού και μία φιλολόγου ή θεολόγου. 6 θέσεις εκπαιδευτικών τεχνολογικών μαθημάτων, πτυχιούχων Ανωτέρας Τεχνικής Σχολής, εξ ων τρεις ειδικότητος μηχανολόγου, δύο ειδικότητος ηλεκτρολόγου και μία ειδικότητος ηλεκτρολόγου ή ηλεκτρονικού. 6 θέσεις εκπαιδευτικών τεχνολογικών μαθημάτων και εργαστηριακών ασκήσεων, πτυχιούχων Μέσων Τεχνικών Σχολών, εξ ων τέσσαρες ειδικότητος εργοδηγού μηχανολόγου και δύο ειδικότητος εργοδηγού ηλεκτρολόγου. 2 θέσεις εκπαιδευτικών εργαστηριακών ασκήσεων, πτυχιούχων κατωτέρων Τεχνικών Σχολών ή εμπειροτεχνιτών, εξ ων μία ειδικότητος μηχανοτεχνίτου και μία ειδικότητος ηλεκτροτεχνίτου. β)Κατωτέρα Τεχνική Σχολή: 2 θέσεις εκπαιδευτικών, μαθημάτων γενικής εκπαιδεύσεως, εξ ων μία μαθηματικού ή φυσικού ή χημικού και μία φιλολόγου ή θεολόγου. 2 θέσεις εκπαιδευτικών τεχνολογικών μαθημάτων, πτυχιούχων Ανωτέρας Τεχνικής Σχολής, εξ ων μία ειδικότητος μηχανολόγου και μία ειδικότητος ηλεκτρολόγου. 8 θέσεις εκπαιδευτικών τεχνολογικών μαθημάτων και εργαστηριακών ασκήσεων, πτυχιούχων Μέσων Τεχνικών Σχολών, εξ ων πέντε ειδικότητος μηχανολόγου και μία ειδικότητος ηλεκτροτεχνίτου. Σύστασις θέσεων διοικητικού και βοηθητικού  προσωπικού. Άρθρ.5.-Παρ' εκάστη των κατά το άρθρ. 1 του παρόντος Δημοσίων Τεχνικών Σχολών συνιστώνται αι ακόλουθοι θέσεις διοικητικού και βοηθητικού προσωπικού: α)Μέση Τεχνική Σχολή: Μία θέσις γραφέως - δακτυλογράφου. Μία θέσις επιστάτου. Μία θέσις φύλακος. Μία θέσις συντηρητού κτιρίων. 4 θέσεις καθαριστριών. β)Κατωτέρα Τεχνική Σχολή: Μία θέσις γραφέως - δακτυλογράφου. Μία θέσις επιστάτου. Μία θέσις φύλακος. Μία θέσις συντηρητού κτιρίων. 4 θέσεις καθαριστριών. (Μετά την σελ. 444,764(α) Σελ. 444,765 Τεύχος 631 - Σελ. 65 Τεχνικές και Επαγγελματικές Σχολές Μέσης Εκπαίδευσης 32.Ε.α.94 Κατανομή των θέσεων κατά κατηγορίας κλάδους και βαθμούς Άρθρ.6.-Αι υπό των άρθρ. 4 και 5 του παρόντος συνιστώμεναι θέσεις κατανέμονται εις τας υπό των άρθρ. 9 και 18 του Ν.Δ. 580/1970 προβλεπομένας κατηγορίας, κλάδους και βαθμούς, ως ακολούθως: α)Κλάδοι άρθρ. 9 του Ν.Δ. 580/1970. Α' ΚΑΤΗΓΟΡΙΑ Κλάδος Α1 εκπαιδευτικού τεχνολογικών μαθημάτων, διπλωματούχου Ανωτάτης Τεχνικής Σχολής, Διευθυντού της Μέσης Τεχνικής Σχολής, θέσις μία επί βαθμώ 6ω έως 2ω. Κλάδος Α2 εκπαιδευτικών, μαθημάτων γενικής εκπαιδεύσεως πτυχιούχων Ανωτάτων Σχολών, θέσεις τέσσαρες, εξ ων τρεις επί βαθμώ 7ω έως 4ω και μία επί βαθμώ 3ω. Κλάδος Α5 εκπαιδευτικών τεχνολογικών μαθημάτων, πτυχιούχων Ανωτέρων Τεχνικών Σχολών, θέσεις τέσσαρες, εξ ων μία, επί βαθμώ 3ω και τρεις επί βαθμώ 8ω έως 4ω. Η θέσις επί βαθμώ 3ω είναι θέσις Διευθυντού της Κατωτέρας Σχολής. Β' ΚΑΤΗΓΟΡΙΑΣ Κλάδος Β1 εκπαιδευτικών τεχνολογικών μαθημάτων, πτυχιούχων Ανωτέρων Τεχνικών Σχολών, θέσεις τέσσαρες, εξ ων μία επί βαθμώ 5ω έως 4ω και τρεις επί βαθμώ 8ω έως 6ω. Κλάδος Β2 εκπαιδευτικών τεχνολογικών μαθημάτων και εργαστηριακών ασκήσεων, πτυχιούχων Μέσων Τεχνικών Σχολών, θέσεις δέκα τέσσαρες εξ ων τέσσαρες επί βαθμώ 5ω έως 4ω και δέκα επί βαθμώ 9ω έως 6ω. Κλάδος Β4 εκπαιδευτικών εργαστηριακών ασκήσεων πτυχιούχων κατωτέρων Τεχνικών Σχολών θέσεις τέσσαρες επί βαθμώ 10ω έως 6ω. β)Κλάδου του άρθρ. 18 Ν.Δ. 580/1970, εν συνδυασμώ προς το άρθρ. 14 του Νόμ. 434/1976. Κλάδος ΜΕ10 γραφέων - δακτυλογράφων, θέσεις δύο επί βαθμώ 10ω έως 6ω. Κλάδος ΣΕ1 επιστατών και φυλάκων θέσεις τέσσαρες επί βαθμώ 12ω έως 8ω. Αι θέσεις συντηρητών κτιρίων και εγκαταστάσεων και καθαριστριών ορίζονται επί συμβάσει ιδιωτικού δικαίου αορίστου χρόνου κατά τας διατάξεις του άρθρ. 18 παρ. 2 του Ν.Δ. 580/1970 Μεταβατικαί διατάξεις Άρθρ.7.-1.Η δια του υπ' αριθ. 754/1970 Β.Δ/τος (ΦΕΚ 248/Α/20.11.1970) ιδρυθείσα Κατωτέρα Δημοσία Τεχνική Σχολή Χανίων, περιλαμβάνουσα Τμήματα ειδικοτήτων: α)Μηχανοτεχνιτών, β) Ηλεκτροτεχνιτών, γ)Τεχνιτών Αυτοκινήτων, δ) Υδραυλικών, ε)Τεχνιτών Σελ. 444,766 Τεύχος 631 - Σελ. 66 Ψύξεως, ς)Μεταλλοτεχνιτών, ζ)Ξυλουργών - Επιπλοποιών και η)Οικοδόμων συγχωνεύεται εις την δια του παρόντος νόμου καθισταμένη Δημοσίαν Κατωτέραν Τεχνικήν Σχολήν "Ο Δαίδαλος" Χανίων. 2.Η δια του 220/1974 Π.Δ/τος (ΦΕΚ 79/Α/ 23.3.1974) ιδρυθείσα Μέση Δημοσία Τεχνική Σχολή Χανίων, περιλαμβάνουσα Τμήματα ειδικοτήτων: α)Δομικών, β)Μηχανολόγων, γ)Ηλεκτρολόγων, δ) Μηχανικών Αυτοκινήτων, ε)Ψυκτικών και ς) Ναυπηγών συγχωνεύεται εις την δια του παρόντος νόμου καθισταμένην Μέσην Δημοσίαν Τεχνικήν Σχολήν "Ο Δαίδαλος" Χανίων. 3.Αι εις τας Σχολάς των παρ. 2 και 2 του παρόντος άρθρου ανήκουσαι θέσεις εκπαιδευτικού, βοηθητικού εργαστηριακού, διοικητικού και βοηθητικού προσωπικού προσαυξάνουν τας δια των άρθρ. 4 και 5 του παρόντος νόμου συνιστωμένας αντιστοίχους θέσεις. 4.Εις την Κατωτέραν, ως και την Μέσην, Δημοσίαν Τεχνικήν Σχολήν Χανίων "Ο Δαίδαλος" δύναται να λειτουργούν και Τμήματα Εσπερινής φοιτήσεως μαθητών κατά τα οριζόμενα δι' αποφάσεως του Υπουργού Εθνικής Παιδείας και Θρησκευμάτων εκδιδομένης κατά το άρθρ. 3 παρ. 1 του Ν.Δ. 580/1970. 5.Το κατά πλήρη απασχόλησιν υπηρετούν ήδη εις τας Ιδιωτικάς Τεχνικάς Σχολάς Χανίων "Ο Δαίδαλος" εκπαιδευτικόν, βοηθητικόν εργαστηριακόν, διοικητικόν και βοηθητικόν προσωπικόν καθίσταται προσωπικόν των εν άρθρ. 1 του παρόντος Σχολών και συνεχίζει απασχολούμενον εις τας ως άνω Σχολάς υπό τους αυτούς ως μέχρι τούδε όρους εργασίας. Από της ενάρξεως ισχύος του παρόντος και μέχρι της καθ' οιονδήποτε τρόπον λήξεως της σχέσεως εργασίας των ανωτέρω προσώπων αι αποδοχαί των ρυθμίζονται υπό των διατάξεων του Ν.Δ. 1198/1972 "περί τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ. και τροποποιήσεως διατάξεων της περί συλλογικών συμβάσεων εργασίας νομοθεσίας", παραμένουν δε κεναί ισάριθμοι θέσεις εκ των δια των άρθρ. 4 και 5 του παρόντος συνιστωμένων. "Το ανωτέρω προσωπικόν, εφ' όσον κέκτηται υπερεικοσαετή υπηρεσίαν, διατηρεί τας μέχρι τούδε λαμβανομένας αποδοχάς του εφ' όσον αύται είναι μεγαλύτεραι των υπό του Ν.Δ. 1198/1972 καθοριζομένων".